《登王梧山先达御书楼》
明代·钟昌

翚薄长鳌落碧空，古梧苍翠画图中。紫泥挹露迎春日，彩奂连云卷暮峰。

一代勋名应不朽，九天瞻戴共无穷。构堂久植槐阴远，回首箕裘日益工。

作者简介：钟昌，字继文。东莞人。明穆宗隆庆五年（一五七一）进士。初授广西阳朔知县，神宗万历三年（一五七五）升户部主事，转员外郎，擢郎中。出任常德知府。服父丧归，起补彰德知府，历官福建盐运使、山东右参政、云南按察使，累官布政使。以病乞休，加太仆卿，致仕。年七十卒。有《碧松馆集》。清道光《广东通志》卷二八一有传。